बता दें कि हाल ही में सारा इन्स्टाग्राम पर अपने डेब्यू को लेकर चर्चा में थीं तो उससे पहले अपने जन्मदिन पर भी वो सुर्ख़ियों में रहीं। सुशांत सिंह राजपूत के साथ ‘केदारनाथ’ और रणवीर सिंह के साथ ‘सिंबा’ जैसी फ़िल्में सारा के पास हैं और वो जल्द ही बड़े पर्दे पर अपनी फ़िल्मी पारी शुरू करने वाली हैं। इन सबके बीच सारा लगातार अपने फिटनेस पर फोकस रखी हुई हैं और वो नियमित जिम और योगा क्लास जा रही हैं। इस बीच गुरुवार देर शाम सारा की लेटेस्ट तस्वीरें उनके घर के पास के ही एक जिम से आई हैं, जहां सारा जिम के बाद स्पॉट की गईं। आप देख सकते हैं सारा इस मौके पर मॉडर्न आउटफिट में नज़र आ रही हैं। सारा हर लुक में अपनी खूबसूरती से ध्यान खींचती रही हैं।